**Վիկտոր Վալերիի Կոնոպլյով** (1969, մարտի 22, Մալորիտա, Բրեստի շրջան, Բելառուս), ռուս բանաստեղծ։ Արցախի հիմնի գրական ռուսերեն թարգմանության հեղինակը։

Կենսագրություն
--------------

Վիկտոր Կոնոպլյովը ծնվել է Բելառուսի Մալորիտա քաղաքում, ապրում և ստեղծագործում է Նիժնի Նովգորոդում։ 
1994 թվականին ավարտել է ՌԴ կառավարությանն առընթեր Վոլգո-Վյատսկի պետական ծառայության ակադեմիան։ Համալսարանական վկայագրեր է ստացել «Կառավարման գործի հոգեբանություն», «Ինտեգրացված կառավարման համակարգի ձևավորման հիմքերը», «Հայաստանի պատմություն»,
«Հայկական երաժշտության պատմություն»դասընթացների ուսումնասիրության համար։ Ակտիվ կերպով զբաղվում է հասարակական գործունեությամբ՝ միջհայկական և ռուս-հայկական կապերի ստեղծման և ամրապնդման, Հայոց ցեղասպանության ճանաչման հարցի առաջխաղացման և ԼՂՀ ճանաչման ոլորտում։

Գրական և լրագրողական գործունեությունը սկսել է 1983 թվականից։ «Среда обитания», «Нижегородские армяне» (2009), «Армяне в мире» (2010) համացանցային նախագծերի հեղինակն է։ Տպագրվել է բազմաթիվ ինտերնետային և տպագիր մամուլի համարներում, ժողովածուներում։
1989 թվականից Կոլչուգինսկի «ԳՌԱՄՄ» ստեղծագործական խմբի անդամ է։ 1993 թվականին Վիկտոր Կոնապլյովի բանաստղծությունների հիման վրա Սերգեյ Դանիլովը երաժշտություն է գրել և թողարկել «Не люби меня» (Մի սիրիր ինձ) ձայնասկավառակը։ 2002 թվականին Ռուսաստանի գրողների միության Նիժեգորոդյան բաժնի մասնակցությամբ լույս է տեսել «Состояние любви» (Սիրո վիճակ) առաջին գրքույկը։ 2011 թվականին «Любить Армению по-русски» բանաստեղծությունն ընդգրկվել է Հայաստանի ավագ դպրոցների 12-րդ դասարանի ռուսերենի դասագրքերի մեջ։ 2013 թվականից Լեռնային Ղարաբաղի գրողների միության պատվավոր անդամ է, 2014 թվականից՝ Սանկտ-Պետերբուրգի գրողների քաղաքային և գրողների Միջազգային միության անդամ։ 2015 թվականից «La Filológica por la Causa» միջազգային բանասիրական հասարակության անդամ է։

Ստեղծագործություններ
--------------------

* «Սիրո բնորոշումներ» (Состояния любви, 2002)
* «40» (2009)
* «Հայաստանը սիրո աղբյուր» (2013)

Պարգևներ, մրցանակներ
--------------------

* Ազգային գրական ցանցի՝ գրաքննադատության մրցույթի դիպլոմ, 2004 թ.
* «Ռուսաստանի ոսկե գրիչ» դիպլոմ, 2006 թ.
* ՀՀ Սփյուռքի նախարարության պարգև, 2010 թ.
* «Արցախի Պետական Համալսարանի 40 ամյակ»-ի մեդալ, 2011 թ.
* ԼՂՀ Քաշաթաղի շրջանի Ադմինիստրացիայի պատվոգիր, 2012 թ.
* Զոհված Ազատամարտիկների Միության «Մայրական երախտագիտություն» մեդալ
* «Ռուսաստանի հայերի միության 10-ամյակի մեդալ», 2014 թ.
* «Գևորգյան մարտարվեստի դպրոցի» շնորհակալագիր, 2014 թ.
* «Ղարաբաղի ազգային-ազատագրական շարժման 25-ամյակի» մեդալ, 2015 թ.
* «Լերմոնտովի 200-ամյա հիշատակի մեդալ», 2015 թ.

Ծանոթագրություններ
------------------

1. ↑  Ռուսաստանն արդյոք ճանաչե՞լ է Հայոց ցեղասպանությունը։ Բարոյա-էթիկական տեսանկյուն
2. ↑  «Виктор Коноплев: Высший приоритет для меня – дружба наших народов». Արխիվացված է օրիգինալից 2017 թ․ հունիսի 18-ին. Վերցված է 2016 թ․ մարտի 3-ին.
3. ↑  Российский поэт Виктор Коноплев и Вера Таривердиева в гостях у президента Арцаха
4. ↑  Виктор Коноплев: в Азербайджане культивируется ненависть к армянам с детских лет, в этой стране героизируют убийц

 Վիքիքաղվածքն ունի քաղվածքների հավաքածու, որոնք վերաբերում են  ***Վիկտոր Կոնոպլյով*** հոդվածին

Արտաքին հղումներ
----------------

* Վիկտոր Կոնոպլյով, «Յառնած եզերք»
* Վիկտոր Կոնոպլյով. Ճանաչե՞լ է արդյոք Ռուսաստանը հայոց ցեղասպանությունը
* Виктор Коноплев: Признала ли Россия геноцид армян?